smcproject/ml-wiki-sentences huggingface dataset:
സഭ, രാഷ്ട്രത്തലവന്മാർ, സുവിശേഷത്തിൽ വിശ്വസിക്കാത്തവർ തുടങ്ങിയവർക്ക് വേണ്ടിയും അവരുടെ നിയോഗങ്ങൾക്ക് വേണ്ടിയും മുഖ്യകാർമ്മികൻ പ്രാർത്ഥിക്കുന്ന ഭാഗമാണ് സാർവത്രിക പ്രാർത്ഥന.
ഓരോ പ്രാർത്ഥനക്ക് മുൻപ് മുഖ്യകാർമ്മികൻ ആർക്ക് വേണ്ടിയുള്ള പ്രാർത്ഥനയാണ് എന്നും നിയോഗം എന്താണ് എന്നും പറയുകയും പ്രാർഥിക്കുകയും ചെയ്യുന്നു.
ജനങ്ങൾ പ്രാർത്ഥന കേൾക്കണമെന്ന് ഏറ്റു ചൊല്ലുകയും ചെയ്യുന്നു.
കുരിശാരാധന
അൾത്താരയുടെ മുന്നിലായി ഏവരും കാണും വിധം നാട്ടിയിരിക്കുന്ന കുരിശിന് മുന്നിൽ മുഖ്യകാർമ്മികൻ സ്രാഷ്ടാഗപ്രണാമം നടത്തുന്നതോടെയാണ് കുരിശാരാധന ആരംഭിക്കുന്നത്.
ക്രൂശിതരൂപമാണ് ആരാധനക്ക് ഉപയോഗിക്കുന്നതെങ്കിൽ വെള്ളയോ വയലറ്റോ തുണി കൊണ്ട് രൂപം മറച്ച് മൂന്ന് ചരടുകൾ കൊണ്ട് കെട്ടി വെച്ചിരിക്കും.
"ഇതാ...ഇതാ കുരിശുമരം, ഇതിലാണ് ലോകൈക രക്ഷകൻ മരണം വരിച്ചതീ മണ്ണിന്നായ്" എന്ന് വൈദികൻ മൂന്നു തവണ പറയുകയോ ആലപിക്കുകയോ ചെയ്യും.
ഓരോ തവണയും മുഖ്യകാർമ്മികൻ ഇത് പറയുമ്പോൾ "വരുവിൻ വണങ്ങാം ആരാധിക്കാം" എന്ന് എല്ലാവരും പ്രത്യുത്തരിക്കുകയുംചെയ്യും.
ഓരോ തവണയും ഉച്ചരിക്കും മുൻപ് മുഖ്യകാർമ്മികൻ ഓരോ കെട്ടുകളും അഴിക്കുകയും മൂന്നാമത്തെ തവണ പറയും മുൻപ് ക്രൂശിതരൂപം പൂർണമായി അനാവരണം ചെയ്യുകയും ചെയ്യും.
പിന്നീട് മുഖ്യകാർമ്മികൻ കുരിശിൽ ചുംബിക്കുകയും തുടർന്ന് വിശ്വാസികൾ കുരിശുചുംബനം നടത്തുകയും ചെയ്യും.
കുർബാന സ്വീകരണം
ദുഃഖവെള്ളിയാഴ്ച ദിവ്യബലിയർപ്പിക്കാറില്ല.
പെസഹ വ്യാഴാഴ്ച ആശിർവദിച്ചു വെച്ച ഓസ്തിയാണ് കുർബാന സ്വീകരണത്തിന് ഉപയോഗിക്കുന്നത്.
തുടർന്ന് യേശുവിന്റെ മൃതശരീരത്തെ പ്രതിനിധാനം ചെയ്യുന്ന പ്രതിമ വഹിച്ചു കൊണ്ട് നഗരികാണിക്കൽ പ്രദക്ഷിണവും അന്തിമോപചാരം അർപ്പിക്കുന്നതിന്റെയും മൃതശരീരം കല്ലറയിൽ സംസ്കരിച്ചതിന്റെ പ്രതീകാത്മകമായി തിരുശരീരചുംബനവും കബറടക്കവും നടത്തുന്നു.
ഈസ്റ്റർ ജാഗരണം
റോമൻ കത്തോലിക്കാ ആരാധനക്രമത്തിൽ ഏറ്റവും ദൈർഘ്യമേറിയ അനുഷ്ഠാനം ഈസ്റ്റർ ജാഗരണമാണ്.
മൂന്നോ നാലോ മണിക്കൂർ ദൈർഘ്യമുള്ള ജാഗരണത്തിന്റെ പ്രധാനഭാഗങ്ങൾ പെസഹാ തിരിതെളിക്കൽ, വചനശുശ്രൂഷ, ജ്ഞാനസ്നാന ശുശ്രൂഷ, കുർബാന (ദിവ്യബലിയർപ്പണം) എന്നിവയാണ്.
ഈസ്റ്റർ ജാഗരണത്തിന് മുന്നോടിയായി ദേവാലയത്തിലെ വെളിച്ചം എല്ലാം അണയ്ക്കും.
ഒന്നുകിൽ ദേവാലയത്തിന് പുറത്തോ അല്ലെങ്കിൽ ദേവാലയത്തിന്റെ ഏതെങ്കിലും ഒരു മൂലയ്ക്കോ വിശ്വാസികൾ ഒന്നിച്ചു കൂടും.
അവിടെ വെച്ച് കനലൂതി കാർമ്മികൻ തീയുണ്ടാക്കും.
പാപത്തിന്റെയും മരണത്തിന്റെ അന്ധകാരം ദൂരെയകറ്റി യേശുവിന്റെ ഉത്ഥാനത്തിലൂടെ ദൈവം ലോകത്തിന് നൽകിയ രക്ഷയുടെയും പ്രത്യാശയുടെയും പ്രകാശത്തെയാണ് ഈ പുതിയ തീ പ്രതിനിധാനം ചെയ്യുന്നത്.
വൈദികൻ ഈ തീ പ്രത്യേകമായി തയ്യാറാക്കിയ പെസഹാതിരിയിലേക്ക് പകരുന്നു.
തുടർന്ന് ജ്ഞാനസ്നാനം സ്വീകരിച്ചിട്ടുള്ള എല്ലാവരും ഈ പെസഹാ തിരിയിൽ നിന്ന് തങ്ങളുടെ കൈവശമുള്ള തിരി കത്തിക്കുകയും അടുത്തുള്ളവരുടെ തിരികളിലേക്ക് നാളം പകരുകയും ചെയ്യുന്നു.
പ്രദക്ഷിണമായി എല്ലാവരും ദേവാലയത്തിൽ പ്രവേശിക്കുന്നതാണ് അടുത്തത്.
ഈ പ്രദക്ഷിണത്തിനടയിൽ മൂന്നിടങ്ങളിൽ നിൽക്കുകയും കാർമ്മികൻ 'ക്രിസ്തുവിൻ പ്രകാശം' എന്ന് പറയുകയും മറ്റുള്ളവർ 'ദൈവത്തിന് സ്തോത്രം' എന്ന് പ്രതിവചിക്കുകയും ചെയ്യും.
പ്രദക്ഷിണമായി അൾത്താരയിൽ എത്തിയ ശേഷം പെസഹാ തിരി നാട്ടി നിർത്തും.
ഉയിർപ്പ് കാലം മുഴുവൻ ഈ തിരി ഇവിടെ തന്നെ  തെളിച്ച് വെക്കും.
ബാക്കി വരുന്ന തിരി പിന്നീട് വരുന്ന ഒരു വർഷം നടക്കുന്ന ജ്ഞാനസ്നാന സമയത്തും മൃതസംസ്കാര സമയത്തും ഉപയോഗിക്കാനുള്ളതാണ്.
ക്രിസ്തു ജീവനും പ്രകാശവുമാണ് എന്നത്തിന്റെ പ്രതീകമായാണ് ഇത്തരം അവസരങ്ങളിൽ പെസഹാത്തിരി തെളിക്കുന്നത്.
തുടർന്ന് വചനശുശ്രൂഷയാണ്.
പഴയനിയമത്തിൽ നിന്നും രണ്ടു മുതൽ ഏഴുവരെ വായനകളും ഓരോ വായനയേയും തുടർന്ന് പ്രതിവചനസങ്കീർത്തനവും അടങ്ങിയ ആദ്യഭാഗം തീരുന്നതോടെ ഗായകസംഘം ഗ്ലോറിയ ആലപിക്കും.
ഈ സമയത്ത് സമൂഹം തങ്ങളുടെ കൈകളിലെ തിരികൾ അണക്കുകയും ദേവാലയത്തിലെ ദീപസംവിധാനങ്ങൾ തെളിയുകയും ചെയ്യും.
പുതിയ നിയമത്തിൽ നിന്നുള്ള വായനയാണ് തുടർന്ന് വരുന്നത്.
വി. പൗലോസ് അപ്പോസ്തോലൻ റോമാക്കാർക്ക് എഴുതിയ ലേഖനത്തിൽ നിന്നുള്ള ഭാഗമാണ് വായിക്കുന്നത്.
പിന്നീട് ഗായകസംഘം ആലേലൂയ ആലപിക്കുന്നു.
തപസുകാലം ആരംഭം മുതൽ നിർത്തി വെക്കുന്ന ആലേലൂയ ആലാപനം‌ ഈസ്റ്റർ ആചരണത്തിലാണ് പുനരാരംഭിക്കുന്നത്.
തുടർന്ന് സുവിശേഷം പ്രഘോഷണ കർമ്മമാണ്‌ വൈദികൻ യേശുവിന്റെ ഉയിർപ്പിനെ വിവരിക്കുന്ന സുവിശേഷഭാഗം വായിക്കുകയും തുടർന്ന് വചനപ്രഘോഷണം നടത്തുകയും ചെയ്യുന്നു.
ജ്ഞാനസ്നാന ശുശ്രൂഷയിൽ ആദ്യത്തേത് ജ്ഞാനസ്നാനജലം ആശിർവദിക്കലാണ്.
തുടർന്ന് ജ്ഞാനസ്നാനാർത്ഥികളുണ്ട് എങ്കിൽ അവരുടെ ജ്ഞാനസ്നാനവും ജ്ഞാനസ്നാനം നേരത്തെ സ്വീകരിച്ചവരുടെ വ്രതനവീകരണവും വിശ്വാസികളുടെ മേലുള്ള തീർത്ഥം തളിക്കലും നടക്കും.
ജ്ഞാനസ്നാനശുശ്രൂഷക്ക് ശേഷം ദിവ്യബലി തുടരുന്നു.
ഇതും കാണുക ആരാധനക്രമ വർഷം ആഗമനകാലം ക്രിസ്മസ് ക്രിസ്മസ് കാലം സാധാരണ കാലം ( ആണ്ടുവട്ടം ) സെപ്ത്വാജെസെമ തപസ്സ് കാലം ഈസ്റ്റർ ത്രിദിനം അവലംബം
വിശുദ്ധ യൗസേപ്പ് ഇംഗ്ലീഷ് വിലാസം https://ml.wikipedia.org/wiki/Saint_Joseph
വിശുദ്ധ യൗസേപ്പ് (Hebrew יוֹסֵף, "Yosef"; Greek: Ἰωσήφ) ക്രിസ്തീയ വിശ്വാസ പ്രകാരം യേശുവിന്റെ വളർത്തു പിതാവും കന്യാമറിയത്തിന്റെ ഭർത്താവും ആണ്.
പുതിയനിയമത്തിലെ ഏറ്റവും ആദ്യത്തെ ലിഖിതങ്ങളായ കരുതപ്പെടുന്ന പൗലോസിന്റെ ലേഖനങ്ങളോ കാനോനികസുവിശേഷങ്ങളിൽ ആദ്യത്തേതായ മാർക്കോസിന്റെ സുവിശേഷമോ യേശുവിന്റെ പിതാവിനേക്കുറിച്ച് പ്രതിപാദിക്കുന്നില്ല .
മത്തായിയുടേയും ലൂക്കായുടേയും സുവിശേഷങ്ങളിലാണ് ദാവീദിന്റെ വംശത്തിൽ പെട്ട ജോസഫിനേക്കുറിച്ചുള്ള ആദ്യ പരാമർശങ്ങൾ കടന്നു വരുന്നത്.
സുവിശേഷങ്ങളിൽ റോബർട്ട് കാമ്പിന്റെ തിരുപ്പിറവിയുടെ ചിത്രത്തിൽ യൗസേപ്പ്
യേശുവിനെ കന്യാപുത്രനായി ചിത്രീകരിക്കുന്നെങ്കിലും, സുവിശേഷങ്ങളിലെ വംശാവലികളിൽ അദ്ദേഹത്തിന്റെ പൂർവികതയുടെ വഴി പുരോഗമിക്കുന്നത് യൗസേപ്പിലൂടെയാണ്.
മത്തായിയുടെ സുവിശേഷത്തിൽ യൗസേപ്പിന്റെ പിതാവിന്റെ പേരു യാക്കോബ് എന്നാണ് രേഖപ്പെടുത്തിയിരിക്കുന്നത്.
[ Mt. 1:16 ] എന്നാൽ ലൂക്കാ എഴുതിയ സുവിശേഷം പിന്തുടർന്നാൽ യൗസേപ്പ് ഹേലിയുടെ പുത്രനാണ്.
മത്തായിയുടെ സുവിശേഷത്തിലെ യേശുകഥയുടെ ഭാഗമായ ശൈശവാഖ്യാനം (infancy narrative) വലിയൊരളവുവരെ യൗസേപ്പിനെ കേന്ദ്രീകരിച്ചാണ്.
മറിയത്തിന്റേയും യേശുവിന്റേയും സംരക്ഷകന്റെ ചുമതല സ്വർഗ്ഗീയവെളിപാടുകളുടെ സഹായത്തോടെ നിർവഹിക്കുന്നവനായി യൗസേപ്പ് അതിൽ കാണപ്പെടുന്നു.
സുവിശേഷങ്ങളിലെ പരസ്യജീവിതകഥയിൽ, അദ്ദേഹം രംഗത്തു നിന്നു നിഷ്ക്രമിച്ചിരിക്കുന്നെങ്കിലും യേശുവിന്റെ പിതാവെന്ന നിലയിലും ഒരു ആശാരിയെന്ന നിലയിലും അനുസ്മരിക്കപ്പെട്ടിരുന്നതായി അവിടേയും സൂചനകളുണ്ട്.
(ലൂക്കാ 4:22, യോഹന്നാൻ 1.45, മത്തായി 13:55).
സുവിശേഷങ്ങളിലുള്ള വിരളമായ പരാമർശങ്ങളിൽ തെളിയുന്ന യൗസേപ്പിന്റെ ചിത്രം ദയാലുവും, ഉദാരമനസ്കനും വിനീതനും, അതിനെല്ലാമുപരി കിടയറ്റ നീതിബോധം പുലർത്തിയവനുമായ ഒരു മനുഷ്യന്റേതാണ്.
"അവളുടെ (മറിയത്തിന്റെ) ഭർത്താവായ യൗസേപ്പ് നീതിമാനായിരുന്നു" എന്ന അസന്ദിഗ്‌ദ്ധസാക്ഷ്യം മത്തായിയുടെ സുവിശേഷത്തിൽ (1:19) കാണാം.
പാരമ്പര്യം യൗസേപ്പ് മറിയത്തോടും ഉണ്ണിയേശുവിനോടുമൊപ്പം: റാഫേലിന്റെ ചിത്രം
രണ്ടാം നൂറ്റാണ്ടിലെ "യാക്കോബിന്റെ ആദിസുവിശേഷം"(Protoevengelium of James) എന്ന അകാനോനിക രചന യൗസേപ്പിനെക്കുറിച്ച് ഐതിഹ്യസ്വഭാവമുള്ള പല വിവരങ്ങളും നൽകുന്നു.
മേരിയെ വിവാഹം കഴിക്കുമ്പോൾ അദ്ദേഹം ഒരു വൃദ്ധവിഭാര്യനായിരുന്നു എന്ന ഇടക്കാലപാരമ്പര്യത്തിന്റെ സ്രോതസ്സ് ആ രചനയാണ്.
അതനുസരിച്ച്, സുവിശേഷങ്ങളിൽ പരാമർശിക്കപ്പെടുന്ന "യേശുവിന്റെ സഹോദരീ-സഹോദരന്മാർ", യൗസേപ്പിന്റെ മുൻവിവാഹത്തിലെ മക്കളാണ്.
എന്നാൽ പിൽക്കാലപാരമ്പര്യത്തിന് ഈ വിശദീകരണം അസ്വീകാര്യമായതോടെ യൗസേപ്പ് ബ്രഹ്മചര്യനിഷ്ഠനായ വിശുദ്ധതാപസനും യേശുവിന്റെ സഹോദരീ സഹോദരന്മാർ യൗസേപ്പിന്റേയോ മറിയത്തിന്റേയോ സഹോദരങ്ങളുടെ സന്താനങ്ങളുമായി ചിത്രീകരിക്കപ്പെട്ടു.
വണക്കം
പിൽക്കാലസഭയിൽ യൗസേപ്പിന്റെ വണക്കം ക്രമാനുഗതമായി ശക്തിപ്രാപിച്ചു.
ആവിലായിലെ ത്രേസ്യയെപ്പോലുള്ള വിശുദ്ധർ അദ്ദേഹത്തെ ഏറെ ശക്തിമാനായ സ്വർഗ്ഗീയമദ്ധ്യസ്ഥനായി കരുതി.
1871-ൽ ഒൻപതാം പീയൂസ് മാർപ്പാപ്പ യൗസേപ്പിനെ സാർവത്രികസഭയുടെ തന്നെ മദ്ധ്യസ്ഥനായി പ്രഘോഷിച്ചു.
തൊഴിലാളികളുടെ മദ്ധ്യസ്ഥനായും അദ്ദേഹം വണങ്ങപ്പെടുന്നു.
ആശാരിപ്പണിയുടെ ഉപകരണങ്ങളും, പുഷ്പിക്കുന്ന ദണ്ഡും മറ്റും ചേർത്താണ് യൗസേപ്പിനെ ചിത്രീകരിക്കാറ്.
യൗസേപ്പിന്റെ തിരുനാളുകൾ മരണദിനമായി കരുതപ്പെടുന്ന മാർച്ച് 19-നും തൊഴിലാളികളുടെ മദ്ധ്യസ്ഥനെന്ന നിലയിൽ മേയ് 1-നും ആഘോഷിക്കപ്പെടുന്നു.
അവലംബം പുറത്തേക്കുള്ള കണ്ണികൾ Joseph .
Retrieved May 7, 2010, from Encyclopædia Britannica Online The Life of St. Joseph, Spouse of the Blessed Virgin Mary and foster-father of Our Lord Jesus Christ Saint Joseph Archived 2014-03-01 at the Wayback Machine .
at Patron Saints Index Catholic Online Saints: St. Joseph * Eastern Orthodox Tradition: The Righteous Elder Joseph The Betrothed, And His Repose Archived 2013-01-13 at Archive.is Holy Righteous Joseph the Betrothed Orthodox icon and synaxarion for the Sunday after Nativity a Translation of Grimm's Legend No. 1 Saint Joseph in the Forest
വിശുദ്ധ സൂനോറോ
സൂനോറോ എന്ന സുറിയാനി വാക്കിൻറെ അർത്ഥം ഇടക്കെട്ട് എന്നാകുന്നു.
ദൈവമാതാവായ വിശുദ്ധ കന്യകമറിയം നിര്യാണം പ്രാപിക്കുകയും സംസ്കരിക്കപെടുകയും തുടർന്ൻ വിശുദ്ധ ദൈവമാതാവിൻറെ ശരീരം പാറുദീസയിലെയ്ക്കു എടുക്കപെടുകയും ചെയ്തതായി വിശുദ്ധ സഭ നമ്മെ പഠിപ്പിക്കുന്നു.
തന്മൂലം വിശുദ്ധ ദൈവമതവിൻറെ തിരുശേഷിപ്പുകൾ (അസ്ഥികൾ) ഇടക്കെട്ടും കൈലേസും മാത്രമാകുന്നു.
ഇവ രണ്ടും നേരിട്ടു ലഭിക്കുവാനുള്ള അനുഗ്രഹം ലഭിച്ചത് വിശുദ്ധ തോമാശ്ലീഹായ്ക്കായിരുന്നു.
ഇന്ത്യയിൽ സുവിശേഷം പ്രസംഗിപ്പാൻ നിയോഗിക്കപ്പെട്ട വിശുദ്ധ തോമാശ്ലീഹാ വിശുദ്ധ ദൈവമാതാവിൻറെ നിര്യാണം പരിശുദ്ധ റൂഹാ വഴി അറിയുകയും യെരുശലേമിൽ വിശുദ്ധ ദൈവമാതാവിൻറെ അടുക്കലേക്ക് മേഘങ്ങളാൽ എടുക്കപെടുകയും ചെയ്തു.
വഴി മദ്ധ്യേ ഒയറിൽ വിശുദ്ധ ദൈവമാതാവിൻറെ ശരീരം വഹിച്ചു കൊണ്ട് പരുദീസയിലെക്ക് മാലാഖമാരുടെയും വിശുദ്ധരുടേയും ശുദ്ധിമതികളുടെയും സംഘത്തെ ദർശിക്കുകയും വിശുദ്ധൻറെ അപേക്ഷ പ്രകാരം മാതാവിൻറെ ദർശനം അനുവദിക്കുകയും ചെയ്യുക മാത്രമല്ല അവളുടെ കൈലേസും ഇടകെട്ടും തനിക്ക് ലഭിക്കുകയും ചെയ്തു, ഇവയുമായി യെരുശലേമിൽ എത്തി മറ്റു ശ്ലീഹന്മാരോടൊപ്പം ഗത്സിമോനരികെയുള്ള വിശുദ്ധ ദൈവ മാതാവിൻറെ കബർ സന്ദർശിക്കുകയും.
കബറിൽ മൃതശരീരം കാണാതെ വിസ്മയിച്ചിരുന്ന കൂട്ടുകാരെ തനിക്ക് ലഭിച്ച കൈലേസും ഇടകെട്ടും കാണിക്കുകയും വിശുദ്ധ ദൈവമതാവ് സ്വർഗത്തിലേക്കു എടുക്കപ്പെട്ടതായി താൻ കണ്ട ദൃശ്യം അവരെ അറിയിക്കുകയും ചെയ്തു.
കാലാന്തരത്തിൽ വിശുദ്ധ സൂനോറോ ഉറഹയിലെക്കും അവിടെ നിന്ൻ ഹോംസിലെ വിശുദ്ധ ദൈവമാതാവിൻറെ നാമധേയത്തിലുള്ള പള്ളിയിലേക്കും മറ്റപെട്ടു.
വിശുദ്ധ സ്തേഫാനോസ് ഇംഗ്ലീഷ് വിലാസം https://ml.wikipedia.org/wiki/Stephen
ക്രൈസ്തവ സഭയിലെ ആദ്യത്തെ രക്തസാക്ഷിയാണ് വിശുദ്ധ സ്തേഫാനോസ് .
റോമൻ കത്തോലിക്ക , ആംഗ്ലിക്കൻ , ലൂഥറൻ , ഓറിയന്റൽ ഓർത്തഡോക്സ് , പൗരസ്ത്യ ഓർത്തഡോക്സ് എന്നീ ക്രൈസ്തവ സഭകൾ ഇദ്ദേഹത്തെ വിശുദ്ധനായി വണങ്ങുന്നു.
ചരിത്രകാരന്മാർ അനുമാനിക്കുന്നതു പ്രകാരം സ്തേഫാനോസിന്റെ മരണം ക്രിസ്തുവിന്റെ കുരിശുമരണത്തിനു ശേഷം ഏകദേശം ക്രി.
34 - 35 കാലഘട്ടങ്ങളിൽ ആയിരുന്നു.
ബൈബിളിലെ അപ്പസ്തോല പ്രവർത്തനങ്ങൾ ആറാം അധ്യായത്തിൽ, ആദിമ സഭയിൽ ജറുസലേം ദേവാലയത്തിൽ ഡീക്കന്മാരായി സേവനം അനുഷ്ഠിക്കാൻ നിയോഗിക്കപ്പെട്ട ഏഴുപേരിൽ ഒരാളായിരുന്നു ഇദ്ദേഹം.
അന്നത്തെ യഹൂദ സമൂഹത്തിൽ അദ്ദേഹം ക്രിസ്തുവിനു വേണ്ടി പ്രഘോഷണം നടത്തുകയും അനേകം പേരെ ക്രൈസ്തവസഭയിലേക്ക് കൊണ്ടു വരുന്നതിൽ വിജയിക്കുകയും ചെയ്തു.
സിനഗോഗിലെ അംഗങ്ങളുമായുള്ള തർക്കത്തെ തുടർന്ന് സ്തേഫാനോസിന്റെ പേരിൽ മതനിന്ദ ആരോപിക്കപ്പെട്ടു( Acts 6:11 ).
ദേവാലയത്തിനും നിയമത്തിനും എതിരെ സംസാരിച്ചു എന്ന ആരോപണങ്ങളെ തുടർന്ന് വിചാരണ ചെയ്യപ്പെട്ട സ്തേഫാനോസ്  മരണത്തിനു വിധിക്കപ്പെടുകയും കല്ലേറേറ്റു കൊല്ലപ്പെടുകയും ചെയ്തു.
ഇന്ത്യയിലെ ദേവാലയം
ഇന്ത്യയിൽ ആദ്യമായി വി. എസ്ത്പ്പാനോസിന്റെ നാമത്തിൽ സ്ഥാപിക്കപ്പെട്ട ദേവാലയം കേരളത്തിലെ കോട്ടയം ജില്ലയിലെ ഉഴവൂരിൽ ആണ്.
അത് സ്ഥാപിക്കപ്പെട്ടത് 1635 ൽ ആണ്.
http://uzhavoorpally.org/ Archived 2013-07-20 at the Wayback Machine .
കുടശ്ശനാട് സെന്റ് സ്റ്റീഫൻസ് ഓർത്തഡോക്സ് കത്തീഡ്രൽ (1677-ൽ)   വിശുദ്ധ സ്തേഫാനോസിന്റെ തിരുശ്ശേഷിപ്പ് സ്ഥാപിച്ചിട്ടുള്ള ഇന്ത്യയിലെ ആദ്യ ദേവാലയവും, മലങ്കരയിലെ ആദ്യത്തെ മാർ സ്തേഫാനോസ് സഹദായുടെ നാമത്തിലുള്ള തീർത്ഥാടനകേന്ദ്രവുമാണ്.
https://www.facebook.com/ssocksd അവലംബം പുറത്തേക്കുള്ള കണ്ണികൾ Wikimedia Commons has media related to Saint Stephen .
"St. Stephen, the First Martyr" {{ cite encyclopedia }} : Cite has empty unknown parameter: | HIDE_PARAMETER= ( help ) "Apostle Stephen the Protomartyr"
വിശുദ്ധ റോമാസാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Holy_Roman_Empire
മദ്ധ്യയൂറോപ്പിന്റെ പ്രദേശങ്ങളെ ഉൾക്കൊള്ളിച്ചുകൊണ്ട് മദ്ധ്യകാലഘട്ടത്തിലും ആധുനികകാലഘട്ടത്തിന്റെ തുടക്കത്തിലും നിലവിലിരുന്ന ഒരു സാമ്രാജ്യമായിരുന്നു വിശുദ്ധ റോമാസാമ്രാജ്യം (HRE; ജർമ്മൻ : Heiliges Römisches Reich (HRR) , ലത്തീൻ : Sacrum Romanum Imperium (SRI) ).
16ആം നൂറ്റാണ്ട് മുതൽ ജർമൻ രാഷ്ട്രത്തിന്റെ വിശുദ്ധ റോമാസാമ്രാജ്യം ( ജർമ്മൻ : Heiliges Römisches Reich Deutscher Nation , ലത്തീൻ : Sacrum Romanum Imperium Nationis Germanicæ ) എന്നായിരുന്നു ഈ സാമ്രാജ്യം അറിയപ്പെട്ടിരുന്നത്.
962എ.
ഡി.യിൽ ഓട്ടോ ഒന്നാമൻ പ്രഥമ റോമാസാമ്രാജ്യചക്രവർത്തിയായി സ്ഥാനമേറ്റതോടെ ആരംഭിച്ച സാമ്രാജ്യചരിത്രം അവസാനിക്കുന്നത് 1806ൽ നെപ്പോളിയോണിക്ക് യുദ്ധക്കാലത്ത് അവസാന ചക്രവർത്തിയായ ഫ്രാൻസിസ് രണ്ടാമൻ കിരീടമുപേക്ഷിച്ച് സാമ്രാജ്യം പിരിച്ചുവിട്ടതോടെയാണ്‌.
വിശുദ്ധ റോമാ സാമ്രാജ്യത്തിന്റെ വ്യാപ്തി നൂറ്റാണ്ടുകളിലൂടെ
സാമ്രാജ്യത്തിന്റെ കീഴിലുള്ള പ്രദേശങ്ങൾ കാലഘട്ടത്തിനനുസരിച്ച് മാറിമറിഞ്ഞുകൊണ്ടിരുന്നു.
അതിന്റെ ഉന്നതിയിൽ സാമ്രാജ്യത്തിന്റെ കീഴിൽ ഉള്ള പ്രദേശങ്ങൾ കിങ്ഡം ഓഫ് ജർമനി , കിങ്ഡം ഓഫ് ഇറ്റലി , കിങ്ഡം ഓഫ് ബുറുഗുണ്ടി , ഇന്നത്തെ ജർമനി ( ദക്ഷിണ ഷെൽസ്വിഗ് ഒഴിച്ചുള്ള പ്രദേശങ്ങൾ), ഓസ്ട്രിയ ( ബുർഗെൻലാൻഡ് ഒഴിച്ചുള്ള പ്രദേശങ്ങൾ), ലിക്റ്റെൻസ്റ്റൈൻ , സ്വിറ്റ്സർലാൻഡ് , ബെൽജിയം , നെതർലാൻഡ്സ് , ലക്സംബർഗ് , ചെക്ക് റിപ്പബ്ലിക്ക് , സ്ലോവേന്യ ( പ്രെക്മുർജെ ഒഴിച്ചുള്ള പ്രദേശങ്ങൾ), ആധുനിക ഫ്രാൻസിന്റെ ഏറെ പ്രദേശങ്ങൾ (പ്രധാനമായും ആർട്ടോയിസ് , അൽസാക്ക് , ഫ്രാൻചെ-കൊംതെ , സാവോയിയെ , ലൊറെയിൻ പ്രദേശങ്ങൾ), ഇറ്റലി (പ്രധാനമായും ലൊംബാർഡി , പീഡ്മൊണ്ട് , എമീലിയ-റൊമാഞ്ഞ , ടസ്കനി , ദക്ഷിണ ടൈറോൾ പ്രദേശങ്ങൾ), പോളണ്ട് (പ്രധാനമായും സിലീസിയ , പോമറേനിയ , ന്യൂമാർക്ക് പ്രദേശങ്ങൾ) എന്നിവ ഉൾപ്പെട്ടതായിരുന്നു.
പേരിൽ റോമാ എന്നുണ്ടെന്നിരിക്കിലും റോം ഒരിക്കൽപ്പോലും വിശുദ്ധ റോമാസാമ്രാജ്യത്തിന്റെ കീഴിലായിരുന്നില്ല.
അവലംബം ↑ Names of the Holy Roman Empire in other languages: ലത്തീൻ : Sacrum Romanum Imperium ജർമ്മൻ : Heiliges Römisches Reich ഇറ്റാലിയൻ : Sacro Romano Impero From the 16th century onwards, the Holy Roman Empire was also known as the Holy Roman Empire of the German Nation ( ജർമ്മൻ : Heiliges Römisches Reich Deutscher Nationen , ലത്തീൻ : Sacrum Romanum Imperium ).
സ്പ്രിംഗ് ഐസ് ഇംഗ്ലീഷ് വിലാസം https://ml.wikipedia.org/wiki/Spring_Ice
കനേഡിയൻ ചിത്രകാരനായ ടോം തോംസൺ 1915-16 കാലഘട്ടത്തിൽ വരച്ച എണ്ണച്ചായ ചിത്രമാണ് സ്പ്രിംഗ് ഐസ് .
അൽഗോൺക്വിൻ പാർക്കിലെ കാനോ തടാകത്തിൽ പൂർത്തിയാക്കിയ ഒരു രേഖാചിത്രത്തിൽ നിന്ന് പ്രചോദനം ഉൾക്കൊണ്ടതാണ് ഈ സൃഷ്ടി.
പൂർത്തിയാക്കിയ ക്യാൻവാസ് 72.0 × 102.3 സെ.
മീ (28⅜ × 40¼ ഇഞ്ച്) വലിപ്പമുണ്ട്.
1915-16 ലെ ശൈത്യകാലത്ത് വരച്ച ഇത് ടൊറന്റോയിലെ സ്റ്റുഡിയോ ബിൽഡിംഗിന് പിന്നിലെ തോംസന്റെ താല്ക്കാലികഷെഡ്ഡിലാണ് പൂർത്തിയാക്കിയത്.
തന്റെ ഹ്രസ്വ കലാജീവിതത്തിന്റെ ഉന്നതിയിലായിരുന്നതിനാലും അദ്ദേഹത്തിന്റെ ഏറ്റവും ശ്രദ്ധേയമായ സൃഷ്ടികളിലൊന്നായി കണക്കാക്കപ്പെടുന്നതിനാലുമാണ് ഈ പെയിന്റിംഗ് നിർമ്മിച്ചത്.
ഒന്റാറിയോ സൊസൈറ്റി ഓഫ് ആർട്ടിസ്റ്റ്സ് നടത്തിയ ഒരു ഷോയിൽ പ്രദർശിപ്പിച്ചപ്പോൾ, ഈ സൃഷ്ടിക്ക് നല്ല അവലോകനങ്ങൾ ലഭിച്ചു.
1916-ൽ ഒട്ടാവയിലെ നാഷണൽ ഗാലറി ഓഫ് കാനഡ ഇത് വാങ്ങുകയും അന്നുമുതൽ ശേഖരത്തിൽ തുടരുകയും ചെയ്തു.
പശ്ചാത്തലം റിവർ, മാർച്ച്-ഏപ്രിൽ 1915.
നാഷണൽ ഗാലറി ഓഫ് കാനഡ, ഒട്ടാവ 1915 സ്കെച്ചിംഗ് സീസൺ
1915-ലെ വസന്തകാലത്ത്, തോംസൺ മുൻ വർഷത്തേക്കാളും നേരത്തെ അൽഗോൺക്വിൻ പാർക്കിൽ തിരിച്ചെത്തി.
ജെയിംസ് മക്കല്ലമിന് എഴുതിയ കത്തിൽ, ഏപ്രിൽ 22-ന് താൻ ഇതിനകം ഇരുപത്തിയെട്ട് രേഖാചിത്രങ്ങൾ വരച്ചിട്ടുണ്ടെന്ന് അദ്ദേഹം അറിയിച്ചു.
തടാകങ്ങളിലെ മഞ്ഞ് ഉരുകാൻ തുടങ്ങിയപ്പോൾ "വെള്ളം തുറക്കുന്നതിൽ" അദ്ദേഹം ആകൃഷ്ടനായി.
മക്കല്ലമിന് എഴുതിയ കത്തിൽ "ആദ്യത്തെ നല്ല കാറ്റിൽ മഞ്ഞ് ചെറിയ കഷണങ്ങളായി തകരുകന്നതിനാൽ ഞാൻ ഉടൻ തന്നെ വീണ്ടും ക്യാമ്പ് ചെയ്യും" ഈ ഐസ് സ്കെച്ച് റിവറിൽ പ്രകടമാണ്.
ഇത് സീസണിന്റെ തുടക്കത്തിലും സ്പ്രിംഗ് ഐസിന് മുമ്പും വരച്ചതാകാം.
ടർക്കോയ്സ്, മഞ്ഞ, ലാവെൻഡർ എന്നീനിറത്തിലുള്ള ആകാശം ദിവസത്തിന്റെ അവസാനത്തെ സൂചിപ്പിക്കുന്നു.
ഈ വർഷം മൊത്തത്തിൽ തോംസണെ സംബന്ധിച്ചിടത്തോളം പ്രത്യേകിച്ച് സൃഷ്ടിപരമായിരുന്നു.
സെപ്തംബറോടെ താൻ 128 സ്കെച്ചുകൾ വരച്ചതായി അദ്ദേഹം തന്നെ റിപ്പോർട്ട് ചെയ്തു.
അദ്ദേഹം സ്‌കെച്ചിംഗിനായി ജെ.ഇ.
എച്ച്. മക്‌ഡൊണാൾഡിൽ നിന്ന് എടുത്ത ഹാർഡ് വുഡ്-പൾപ്പ് ബോർഡ് കൂടുതൽ സ്ഥിരമായി ഉപയോഗിക്കാൻ തുടങ്ങി.
ഏപ്രിൽ മുതൽ ജൂലൈ വരെ അദ്ദേഹം മത്സ്യബന്ധനത്തിൽ കൂടുതൽ സമയം ചെലവഴിച്ചു.
വിവിധ തടാകങ്ങളിൽ ഗ്രൂപ്പുകളെ സഹായിച്ചു.
വേട്ടയാടലും സ്കെച്ചിംഗുമായി പ്രവിശ്യയിലുടനീളം അദ്ദേഹം തന്റെ വേനൽക്കാലത്ത് കൂടുതൽ സമയം ചെലവഴിച്ചു.
സെപ്തംബർ അവസാനം മുതൽ ഒക്ടോബർ പകുതി വരെ, കാനോ തടാകത്തിന്റെ വടക്കേ അറ്റത്തുള്ള ഒരു ഗ്രാമമായ മൊവാട്ടിൽ തോംസൺ സമയം ചെലവഴിച്ചു.
നവംബറോടെ അദ്ദേഹം ടോം വാറ്റി, ഡോ. റോബർട്ട് മക്കോംബ് എന്നിവരോടൊപ്പം റൗണ്ട് തടാകത്തിലായിരുന്നു.
നവംബർ അവസാനത്തോടെ, തോംസൺ ടൊറന്റോയിലേക്ക് മടങ്ങി.
ഹാരിസും മക്കല്ലവും ചേർന്ന് സ്റ്റുഡിയോ ബിൽഡിംഗിന് പിന്നിലെ ഒരു കുടിലിലേക്ക് മാറി.
പ്രതിമാസം $1 വാടക നൽകി (2020-ൽ CAD$22 ന് തുല്യമാണ്).
( Error when using { { Inflation } } : | index = CA (parameter 1) not a recognized index.
In the Northland , Winter 1915–16.
Montreal Museum of Fine Arts , Montreal Moonlight , Winter 1915–16.
Private collection, Stellarton October , Winter 1915–16.
Private collection Footnotes അവലംബം
സ്പ്രിംഗ് ടൈം (പിയറി അഗസ്റ്റെ കോട്ട്) ഇംഗ്ലീഷ് വിലാസം https://ml.wikipedia.org/wiki/Springtime_(Pierre_Auguste_Cot)
പത്തൊൻപതാം നൂറ്റാണ്ടിന്റെ മധ്യത്തിൽ ഫ്രഞ്ച് കലാകാരൻ പിയറി അഗസ്റ്റെ കോട്ട് ചിത്രീകരിച്ച ഒരു എണ്ണച്ചായ ചിത്രമാണ് സ്പ്രിംഗ് ടൈം.
നിലവിൽ മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ ചിത്രം.
1873-ൽ കോട്ട് സ്പ്രിംഗ് ടൈം വരച്ചു.
1873-ലെ പാരീസ് സലൂണിലാണ് ഈ പെയിന്റിംഗ് ആദ്യമായി പ്രദർശിപ്പിച്ചത്.
ഈ ചിത്രം കോട്ടിന്റെ ഏറ്റവും വിജയകരമായ കലാസൃഷ്ടിയായി മാറി.
പല പ്രാവശ്യം ഇത് മറ്റ് മാധ്യമങ്ങളിൽ പകർത്തി.
ഈ പെയിന്റിംഗിൽ ഒരു യുവ ദമ്പതികൾ ഒരു വനത്തിലോ പൂന്തോട്ടത്തിലോ ഒരു ഊഞ്ഞാലിൽ ആലിംഗനം ചെയ്തതായി ചിത്രീകരിച്ചിരിക്കുന്നു.
ഇരുവരും ക്ലാസിക്കൽ വസ്ത്രം ധരിച്ചിരിക്കുന്നു.
പരസ്പരം വശീകരിക്കപ്പെട്ടവരാണെന്ന് തോന്നുന്നു.
ഒരു ഉറവിടം "ലഹരിപിടിച്ച ആദ്യ പ്രണയം" എന്ന് വിശേഷിപ്പിക്കുന്നു.
സ്പ്രാറ്റ്ലി ദ്വീപുകൾ
സ്പ്രാറ്റ്ലി ദ്വീപുകൾ ( Chinese : 南沙群岛 (നാൻഷ കു́ംദ̌ഒ), മലയ് : Kepulauan Spratly , Tagalog : Kapuluan ng Kalayaan , Vietnamese : Quần đảo Trường Sa ) ദക്ഷിണ ചൈനാക്കടലിലെ തർക്ക ദ്വീപസമൂഹമാണ് .
പത്തൊൻപതാം നൂറ്റാണ്ടിലെ ബ്രിട്ടീഷ് തിമിംഗില ക്യാപ്റ്റൻ റിച്ചാർഡ് സ്പ്രാറ്റ്ലിയുടെ പേരിലാണ് 1843 ൽ സ്പ്രാറ്റ്ലി ദ്വീപ് കണ്ടത്.
ചിലപ്പോൾ വെള്ളത്തിൽ മുങ്ങിപ്പോയ പഴയ അറ്റോളുകളായി തിരിച്ചിരിക്കുന്നു, ദ്വീപുകൾ, ദ്വീപുകൾ, കേകൾ , നൂറിലധികം റീഫുകൾ എന്നിവ ഉൾക്കൊള്ളുന്നു,   ഈ ദ്വീപസമൂഹം ഫിലിപ്പീൻസ് , മലേഷ്യ , തെക്കൻ വിയറ്റ്നാം തീരങ്ങളിൽ സ്ഥിതി ചെയ്യുന്നു.
, ദ്വീപുകളിൽ 2 km 2 (490 acres) താഴെ മാത്രം 425,000 km 2 (164,000 sq mi) ത്തിലധികം     പ്രകൃതിദത്തമായ ഭൂപ്രദേശം         .
തെക്കുകിഴക്കൻ ഏഷ്യയുടെ ഈ ഭാഗത്ത് ഭരണവും സാമ്പത്തികവും സങ്കീർണ്ണമാക്കുന്ന തെക്കൻ ചൈനാക്കടലിലെ പ്രധാന ദ്വീപസമൂഹങ്ങളിലൊന്നാണ് സ്പ്രാറ്റ്ലൈസ്, അവയിൽ കാര്യമായ എണ്ണ, പ്രകൃതിവാതക ശേഖരം അടങ്ങിയിരിക്കാം, തന്ത്രപരമായ ഷിപ്പിംഗ് പാതകളിലെ സ്ഥാനം കാരണം.
ദ്വീപുകളിൽ തദ്ദേശവാസികളില്ല, പക്ഷേ സമ്പന്നമായ മത്സ്യബന്ധന മൈതാനങ്ങൾ വാഗ്ദാനം ചെയ്യുന്നു, അന്തർദേശീയ അതിർത്തികൾ സ്ഥാപിക്കാനുള്ള അവകാശവാദികൾക്ക് അവകാശവാദികൾ പ്രധാനമാണ്.
ചില ദ്വീപുകളിൽ സിവിലിയൻ വാസസ്ഥലങ്ങളുണ്ട്, പക്ഷേ ഏകദേശം 45 ദ്വീപുകൾ, കേകൾ, പാറകൾ, ഷൂകൾ എന്നിവ കൈവശമുണ്ട്, ഇവയെല്ലാം മലേഷ്യ, തായ്‌വാൻ (ആർ‌ഒസി), ചൈന (പി‌ആർ‌സി), ഫിലിപ്പീൻസ്, വിയറ്റ്നാം എന്നിവിടങ്ങളിൽ നിന്നുള്ള സൈനിക സേന കൈവശപ്പെടുത്തിയിരിക്കുന്ന ഘടനകളാണ്.
കൂടാതെ, ജനവാസമില്ലാത്ത ലൂയിസ റീഫും ഉൾപ്പെടുന്ന സ്പ്രാറ്റ്ലീസിന്റെ തെക്കുകിഴക്കൻ ഭാഗത്ത് ബ്രൂണെ ഒരു പ്രത്യേക സാമ്പത്തിക മേഖല അവകാശപ്പെട്ടിട്ടുണ്ട്.
ഭൂമിശാസ്ത്രപരവും സാമ്പത്തികവുമായ അവലോകനം Spratly Islands class=notpageimage| Spratly Islands
1939 ൽ സ്പ്രാറ്റ്ലി ദ്വീപുകൾ പവിഴ ദ്വീപുകളായിരുന്നു.
സ്പ്രാറ്റ്ലി ദ്വീപുകൾ സ്വാഭാവികമായും 19 ദ്വീപുകൾ ഉൾക്കൊള്ളുന്നുണ്ടെങ്കിലും (ചുവടെ കാണുക) , 1986 ലെ ഒരു ചൈനീസ് സ്രോതസ്സ് അനുസരിച്ച്, 14 ദ്വീപുകൾ അല്ലെങ്കിൽ ദ്വീപുകൾ, 6 ബാങ്കുകൾ, 113 വെള്ളത്തിൽ മുങ്ങിയ പാറകൾ, 35 വെള്ളത്തിനകത്തെ മണൽതിട്ടകൾ, 21 അണ്ടർവാട്ടർ ഷോളുകൾ എന്നിവ ഉൾപ്പെടുന്നു.
സ്പ്രത്ല്യ്സ് വടക്കുകിഴക്കായും ഭാഗമായി അറിയപ്പെടുന്ന അപകടകരമായ ഗ്രൗണ്ട് നിരവധി കുറഞ്ഞ ദ്വീപുകൾ സ്വഭാവത്തിന് ആണ്, വറ്റിപ്പോയെന്നും പവിഴപ്പുറ്റുകൾ, കൂടെ അറ്റോളുകളിൽ വറ്റിപ്പോയെന്നും തരം താഴ്ന്ന പവിഴവും പലപ്പോഴും സമുദ്രത്തിന്റെ വായ്മൂടി ഉയരുന്ന 1,000 metres (3,300 ft) വലിയ 1,000 metres (3,300 ft) - ഇതെല്ലാം പ്രദേശത്തെ നാവിഗേഷന് അപകടകരമാക്കുന്നു.
ദ്വീപുകൾ എല്ലാം സമാന സ്വഭാവമുള്ളവയാണ്; അവ കേകൾ (അല്ലെങ്കിൽ താക്കോലുകൾ): പഴയ അധഃപതിച്ചതും വെള്ളത്തിൽ മുങ്ങിയതുമായ പവിഴപ്പുറ്റുകളിൽ രൂപംകൊണ്ട മണൽ ദ്വീപുകൾ.
സ്പ്രാറ്റ്ലി ദ്വീപുകളിൽ കാര്യമായ കൃഷിയോഗ്യമായ ഭൂമിയൊന്നുമില്ല, തദ്ദേശവാസികളില്ല, വളരെ കുറച്ച് ദ്വീപുകളിൽ മാത്രമേ സ്ഥിരമായി കുടിക്കാൻ കഴിയുന്ന ജലവിതരണം ഉള്ളൂ.
പ്രകൃതി വിഭവങ്ങളിൽ മത്സ്യം, ഗുവാനോ, എണ്ണ , പ്രകൃതിവാതകം എന്നിവ ഉൾപ്പെടുന്നു.
സാമ്പത്തിക പ്രവർത്തനങ്ങളിൽ വാണിജ്യ മത്സ്യബന്ധനം, ഷിപ്പിംഗ്, ഗുവാനോ ഖനനം, എണ്ണ, വാതക ചൂഷണം, സമീപകാലത്ത് ടൂറിസം എന്നിവ ഉൾപ്പെടുന്നു.
നിരവധി പ്രാഥമിക ഷിപ്പിംഗ് പാതകൾക്ക് സമീപമാണ് സ്പ്രാറ്റ്ലൈസ് സ്ഥിതിചെയ്യുന്നത്.
1987 ൽ ചൈന ഫിയറി ക്രോസ് റീഫിൽ ഒരു ചെറിയ സൈനിക ഘടന സ്ഥാപിച്ചു    സമുദ്രനിരീക്ഷണ കേന്ദ്രം നിർമ്മിക്കുന്നതിനും ആഗോള സമുദ്രനിരപ്പ് നിരീക്ഷണ സംവിധാനത്തിനായി ഒരു ടൈഡ് ഗേജ് സ്ഥാപിക്കുന്നതിനും  .
വിയറ്റ്നാമീസ് നാവികസേനയുമായുള്ള മാരകമായ ഏറ്റുമുട്ടലിനുശേഷം, ചൈന ഫിലിപ്പീൻസ്, വിയറ്റ്നാമീസ് അധിനിവേശ ദ്വീപുകൾക്ക് സമീപം കൂടുതൽ പാറകളിൽ ചില സൈനിക ഘടനകൾ സ്ഥാപിച്ചു, ഇത് ഈ രാജ്യങ്ങളും ചൈനയും തമ്മിലുള്ള സംഘർഷങ്ങൾ രൂക്ഷമായി.
സ്വാഭാവികമായും സംഭവിക്കുന്ന പ്രദേശത്തിന്റെ അവരോഹണ ക്രമത്തിൽ പട്ടികപ്പെടുത്തിയിരിക്കുന്ന ദ്വീപുകളും കേകളും ഇവയാണ്: # Island name in Atoll Area (ha.) Location Currently occupied by Reclaimed area 1 Itu Aba Island Tizard Bank 46.00 10°23′N 114°21′E ﻿ / ﻿ 10.383°N 114.350°E ﻿ / 10.383; 114.350 Taiwan (Taiping Island) ~6ha 2 Thitu Island Thitu Reefs 37.20 11°03′N 114°17′E ﻿ / ﻿ 11.050°N 114.283°E ﻿ / 11.050; 114.283 Philippines (Pagasa Island) 3 West York Island West York Island 18.60 11°05′N 115°01′E ﻿ / ﻿ 11.083°N 115.017°E ﻿ / 11.083; 115.017 Philippines (Likas Island) 4 Spratly Island Spratly Island 13.00 08°38′N 111°55′E ﻿ / ﻿ 8.633°N 111.917°E ﻿ / 8.633; 111.917 Vietnam (Trường Sa Island) 5 Northeast Cay North Danger Reef 12.70 11°28′N 114°21′E ﻿ / ﻿ 11.467°N 114.350°E ﻿ / 11.467; 114.350 Philippines (Parola Island) 6 Southwest Cay North Danger Reef 12.00 11°26′N 114°20′E ﻿ / ﻿ 11.433°N 114.333°E ﻿ / 11.433; 114.333 Vietnam (Song Tử Tây Island) ~8ha 7 Sin Cowe Island Union Banks 08.00 09°52′N 114°19′E ﻿ / ﻿ 9.867°N 114.317°E ﻿ / 9.867; 114.317 Vietnam (Sinh Tồn Island) ~1ha 8 Nanshan Island Nanshan Group 07.93 10°45′N 115°49′E ﻿ / ﻿ 10.750°N 115.817°E ﻿ / 10.750; 115.817 Philippines (Lawak Island) 9 Sand Cay Tizard Bank 07.00 10°23′N 114°28′E ﻿ / ﻿ 10.383°N 114.467°E ﻿ / 10.383; 114.467 Vietnam (Son Ca Island) ~2.1ha 10 Loaita Island Loaita Bank 06.45 10°40′N 114°25′E ﻿ / ﻿ 10.667°N 114.417°E ﻿ / 10.667; 114.417 Philippines (Kota Island) 11 Swallow Reef Swallow Reef 06.20 07°22′N 113°50′E ﻿ / ﻿ 7.367°N 113.833°E ﻿ / 7.367; 113.833 Malaysia (Layang-Layang Reef) 12 Namyit Island Tizard Bank 05.30 10°11′N 114°22′E ﻿ / ﻿ 10.183°N 114.367°E ﻿ / 10.183; 114.367 Vietnam (Nam Yet Island) 13 Amboyna Cay Amboyna Cay 01.60 07°51′N 112°55′E ﻿ / ﻿ 7.850°N 112.917°E ﻿ / 7.850; 112.917 Vietnam (An Bang Island) 14 Grierson Reef Union Banks 01.60 09°51′N 114°29′E ﻿ / ﻿ 9.850°N 114.483°E ﻿ / 9.850; 114.483 Vietnam 15 West London Reef London Reefs 01.10 Vietnam 16 Central London Reef London Reefs 00.88 Vietnam 17 Flat Island Nanshan Group 00.57 10°49′N 115°49′E ﻿ / ﻿ 10.817°N 115.817°E ﻿ / 10.817; 115.817 Philippines (Patag Island) 18 Lankiam Cay Loaita Bank 00.44 10°43′N 114°32′E ﻿ / ﻿ 10.717°N 114.533°E ﻿ / 10.717; 114.533 Philippines (Panata Island)
ദ്വീപസമൂഹത്തിന്റെ സ്വാഭാവികമായും ദ്വീപുകളുടെ ആകെ വിസ്തീർണ്ണം 177 ha (440 acres) 200 ha (490 acres) തിരിച്ചുപിടിച്ച ഭൂമി.
ഗതാഗതവും ആശയവിനിമയവും വിമാനത്താവളങ്ങൾ
List of airports in the Spratly Islands വാർത്താവിനിമയം
പാഗ്-ആസ ദ്വീപിൽ ഫിലിപ്പൈൻസിലെ സ്മാർട്ട് കമ്മ്യൂണിക്കേഷൻസ് 2005 ൽ ഒരു സെല്ലുലാർ ഫോൺ ബേസ് സ്റ്റേഷൻ സ്ഥാപിച്ചു.
2011 മെയ് 18 ന് ചൈന മൊബൈൽ മൊബൈൽ ഫോൺ കവറേജ് സ്പ്രാറ്റ്ലി ദ്വീപുകളിലേക്ക് വ്യാപിപ്പിച്ചതായി പ്രഖ്യാപിച്ചു.
വിപുലീകൃത കവറേജ് ദ്വീപുകളിൽ നിലയുറപ്പിച്ചിരിക്കുന്ന സൈനികർക്കും മത്സ്യത്തൊഴിലാളികൾക്കും വ്യാപാര കപ്പലുകൾക്കും മൊബൈൽ സേവനങ്ങൾ ഉപയോഗിക്കാൻ അനുവദിക്കും, കൂടാതെ കൊടുങ്കാറ്റിലും കടൽ രക്ഷയിലും സഹായം നൽകാനും കഴിയും.
ദ്വീപുകളിൽ സേവന ശൃംഖല വിന്യസിക്കാൻ ഏകദേശം ഒരു വർഷമെടുത്തു.
ചിത്രശാല സ്പ്രാറ്റ്ലി ദ്വീപിലെ ഒരു പുരാതന ഹെലിയോട്രോപിയം ഫോർ‌തെറിയം സ്പ്രാറ്റ്ലി ദ്വീപിലെ വിയറ്റ്നാമീസ് യുവാക്കൾ സെൻട്രൽ ലണ്ടൻ റീഫിലെ വിയറ്റ്നാമീസ് സൈനികർക്കായി ഒരു സൈനിക സെമിത്തേരി അംബോയ്‌ന കേയിൽ നിന്നുള്ള ഒരു കാഴ്ച വിയറ്റ്നാമിന്റെ ഭരണത്തിൻ കീഴിലുള്ള പിയേഴ്സൺ റീഫ് ഡോക്ക് ഇതും കാണുക പ്രമാണം:Islands കവാടം: Politics ഗ്രേറ്റർ ഫിലിപ്പീൻസ് മണലിന്റെ വലിയ മതിൽ ജോൺസൺ സൗത്ത് റീഫ് ഏറ്റുമുട്ടൽ ജങ്ക് കീയിംഗ് മാനവികതയുടെ രാജ്യം ദക്ഷിണ ചൈനാക്കടലിലെ ദ്വീപുകളുടെ പട്ടിക സ്പ്രാറ്റ്ലി ദ്വീപുകളിലെ സമുദ്ര സവിശേഷതകളുടെ പട്ടിക നാച്ചുന ദ്വീപുകൾ പാരസെൽ ദ്വീപുകൾ ഫിലിപ്പൈൻസും സ്പ്രാറ്റ്ലി ദ്വീപുകളും തെക്കൻ ചൈന കടൽ ദ്വീപുകൾ i id="mwBBo" /i , സ്‌പ്രാറ്റ്ലി ദ്വീപുകളെച്ചൊല്ലിയുള്ള ഒരു സംഘട്ടന വേളയിൽ സജ്ജമാക്കിയ കമ്പ്യൂട്ടർ ഗെയിം.
ദക്ഷിണ ചൈനാക്കടലിലെ പ്രാദേശിക തർക്കങ്ങൾ ടോമസ് ക്ലോമയും ഫ്രീ ടെറിട്ടറി ഓഫ് ഫ്രീഡംലാൻഡും കുറിപ്പുകൾ പരാമർശങ്ങൾ കൂടുതൽ വായനയ്ക്ക് ബോണറ്റ്, ഫ്രാങ്കോയിസ്-സേവ്യർ (2012) ജിയോപൊളിറ്റിക്സ് ഓഫ് സ്കാർബറോ ഷോൾ , ഇറാസെക്, 14.
ബൊഉഛത്, ക്ലാരൻസ് ജെ (2013) അപകടകരമായ ഗ്രൗണ്ട്: സ്പ്രാറ്റ്ലി ദ്വീപുകൾ അമേരിക്കൻ താൽപ്പര്യങ്ങൾ സമീപനങ്ങളോടുമാണ് , സ്ട്രാറ്റജിക് സ്റ്റഡീസ് ഇൻസ്റ്റിറ്റ്യൂട്ട് ആൻഡ് അമേരിക്കൻ സൈനിക യുദ്ധം കോളേജ് പ്രസ്സ്, കാര്ലൈല്, പെൻസിൽവാനിയ.
ഡ്യൂറക്, ഡാനിയൽ ജെ., ക്ലൈവ് എച്ച്. (1996) ദി സ്പ്രാറ്റ്ലി ദ്വീപുകളുടെ തർക്കം: ആരാണ് ആദ്യം?
IBRU.
ISBN 978-1-897643-23-5 ISBN 978-1-897643-23-5 ഹൊഗാൻ, സി. മൈക്കൽ (2011) "സൗത്ത് ചൈന സീ" , എൻ‌സൈക്ലോപീഡിയ ഓഫ് എർത്ത് , നാഷണൽ കൗൺസിൽ ഫോർ സയൻസ് ആൻഡ് എൻവയോൺമെന്റ്, വാഷിംഗ്ടൺ, ഡിസി .
മേനോൻ, രാജൻ (11 സെപ്റ്റംബർ 2012) "ഏഷ്യയെക്കുറിച്ചോർത്ത്, യൂറോപ്പിനെക്കുറിച്ചല്ല" , ദേശീയ താൽപ്പര്യം , ലക്കം: സെപ്റ്റംബർ-ഒക്ടോബർ 2012.
ബാഹ്യ ലിങ്കുകൾ Wikimedia Atlas of the Spratly Islands സ്പ്രാറ്റ്ലി ദ്വീപുകളുടെ മാരിനറുടെ പേജ് ~ 170 എൻ‌ട്രികളുള്ള തായ്‌വാനീസ് പട്ടിക Archived 2012-11-06 at the Wayback Machine .
പ്രദേശങ്ങളുള്ള അറ്റോളുകളുടെ പട്ടിക Satellite images of all islands and reefs of the Spratly Islands.